Ingrid Camilla Fosse Sæthre

Ingrid Camilla Fosse Sæthre (født 19. januar 1978) er en norsk tidligere fotballspiller fra Alversund som også spilte på landslaget.

Hun startet i Nordhordland Ballklubb og Turn- og Idrettslaget Hovding (ved Bergen). I 1997 gikk hun til Arna-Bjørnar Fotball (også Bergen),  og fikk sølv i NM i fotball for kvinner 2000 og NM i fotball for kvinner 2002. Fosse Sæthre var klubbens toppscorer flere sesonger. Hun ble av NISO kåret til «Årets spiller» i 2002, og sa nei til profftilbud fra Fulham Ladies. Hun ga seg etter Toppserien 2006 for å gjøre ferdig tannlegestudiet ved Norges Tannlegehøyskole i Oslo.

Hun vurderte å gå over til å løpe maraton,  men ble av Lise Klaveness overtalt til å gjøre comeback i 2010 for Stabæk Fotball Kvinner etter tre års pause. Der vant hun Toppserien 2010 og i sin siste sesong vant gull i NM i fotball for kvinner 2011.

Hun fikk 17 kamper for Norges kvinnelandslag der hun scoret tre mål.

Referanser

Eksterne lenker 
 

Norske fotballspillere
Norske damelandslagsspillere i fotball
Tannleger
Fotballspillere for Arna-Bjørnar Fotball
Fotballspillere for Stabæk Fotball Kvinner
Personer fra Bergen kommune
Spillere i VM i fotball for kvinner 2003